  Анжелика Тихонова корреспондент Удмуртиын огъя кун экзаменъёсты 100 баллы нырысетӥ сётэм пиналъёс тодмо луизы. Со сярысь элькунысьтымы йылпумъясь кун аттестацилэн нимлыко сайтаз ивортэмын. География тодметэн кыкез дышетскисьёс 100 балл люказы. Со Ижкарысь 57 номеро школаез но Глазкарысь 14 номеро гимназиез йылпумъясьёс. Литературая 100 балл ньылез пиналъёс басьтӥзы: Ижкарысь 24 номеро ИТ-лицейын, 40 но 97 номеро школаосын но Якшур-Бӧдьяысь школа-интернатын дышетскисьёс. Профильной математикая озьы ик 4 пиналъёс 100 балл люказы. Та рад Ижкарысь 41 но 29 номеро лицейёсысь, 80 номеро школаысь но Сарапулысь 18 номеро лицейысь пиналъёс висъяськизы. Тодэ вайытом, элькунысь 12 быгатонлыко нылъёс но пиос Удмуртиысь Искусствоосъя элькун нылпи школаез йылпумъямзы сярысь свидетельствоос басьтӥзы. Тегъёс: Дышетон Удмуртия ЕГЭ экзамен пиналъёс  